Ոստիկանության քրեական հետախուզության գլխավոր վարչության դիմակավորված աշխատակիցներն, այսօր՝ հունիսի 21-ին, ձեռնաշղթաներով Ոստիկանության քննչական գլխավոր վարչություն են տեղափոխել հունիսի 17-ին, ՀՀԿ-ական պատգամավոր Ռուբեն Հայրապետյանին պատկանող «Հարսնաքար» ռեստորանում խուլիգանություն կատարելու եւ առանձնակի դաժանությամբ ծեծ իրականացնելու մեջ կասկածվող հինգ երիտասարդների: Այս մասին NEWS.am-ը տեղեկանում է Ոստիկանությունից: Այսօր ճանաչում է լինելու նշված անձանց եւ նրանց կողմից ծեծի ենթարկված ՀՀ Պաշտպանության նախարարության Կենտրոնական կլինիկական զինվորական հոսպիտալի աշխատակիցների միջեւ: